Рухну (село)

Ру́хну авадь Ру́гну (ест. Ruhnu küla) (лот. Rukhnu) — село у Естонії, што є на островови Рухну, село є центром волости Рухну, што є у уїздови Саарема. Обывательство У селі на 2021. рӱк жило 89 людий, из них: Есты — 100% У 1842. році туй жило 389 людий, 1967 — 222, 1973 — 99, 1979 — 58. Леш у 2010. році обывательство помалы начало ся увеличовати, сягнувши 141 обывателя у 2019, у 2021 обывательство опят упало ниже 100 людий. Історія Село ся первый раз споминать у 1688. році. Є знамость за май староє село Ґалбін авадь Ґалмабін, по-свенськы «Староє Село». До 1944. року бӱлшу часть обывательства составляли Шведы. У 1944 році кой Челлена Армада взяла острӱв пуд свӱй контрол без мала усі Шведы утікли у Свеньску (хоснує ся и друга назва «Швеція»). Есты (хоснує ся и друга назва «Естонці») такой товды зачали селити ся у тых краях. Майбӱлшым обывательство села было у 1842. році кой там жило 389 людий. У 1969. році повінь зничтожила гавань, многі хыжі и людські заведеня. Рыболовный промысел розпустили, многі люди у́їхали. Реліґія У селі є 2 церкви, єдна из них Цирьков ст. Маґдалины, построєна у 1643. році — є май стара деривляна стройка у всьӱв Естонії. У 1944. році кой Шведы пӱшли гет та забрали вітражі церкви. Их мож увідіти у Державнӱм Музею у Штокголмови. Друга же цирьков, называвуть ї містні «Нова Цирьков» (естонськый. Ruhnu uus kirik) была построєна у 1912. році, цирьков построєна из камне айбо стріха деривляна, церкви суть неда́леко єден уд єдного. Удкликованя Тоты даны суть часточно або цалком основаны на перекладї статї Ruhnu (plaats)на Нидерландськӯв Вікіпедії (чісло ревізії не было становлене).